Syed Nasir Syed Ismail

Tun Syed Nasir bin Syed Ismail (7 Mac 1921 – 16 Mac 1982) merupakan seorang tokoh politik UMNO di Malaysia. Beliau pernah berkhidmat sebagai Yang di-Pertua Dewan Rakyat kelima dari 9 Januari 1978 hingga 16 Mac 1982.

Kehidupan awal
Syed Nasir dilahirkan di Batu Pahat, Johor pada 7 Mac 1921 dan meninggal dunia pada 16 Mac 1982. Beliau berasal dari Johor dan berketurunan Syed yang dikaitkan dengan keturunan Nabi Muhammad di tanah Hadramaut / Arab. Keluarga beliau mempunyai susur galur keturunan di Kabupaten Siak, Provinsi Riau, Indonesia. Di Johor ramai orang Melayu berketurunan Syed dan mendapat tempat istimewa dalam masyarakat. Tokoh lain ialah Syed Jaafar Albar.

Keluarga
Anaknya Tan Sri Syed Mohd Yusof Syed Nasir atau lebih dikenali sebagai Tan Sri Jojo merupakan seorang usahawan yang terkenal. Antara perniagaan beliau yang terkenal ialah Hardrock Cafe.

Kerjaya

Pengarah DBP
Semasa menjadi Pengarah Dewan Bahasa dan Pustaka, berlaku peristiwa Keranda 152 . Kebanyakan buku teks yang dibekalkan oleh Kementerian Pelajaran Malaysia ketika itu ada kata pengantar daripada Tun Syed Nasir Ismail. Tahun 1970-an, semua buku teks dicetak dan dibekalkan oleh DBP. Bahasa Melayu digunakan sebagai meluas selaraskan dengan Penyata Razak.

Speaker Dewan Rakyat
Beliau pernah menjadi Yang di-Pertua Dewan Rakyat. Semasa menjadi speaker, beliau pernah sendiri ke Kem Tahanan Kamunting untuk majlis angkat sumpah dua orang ahli parlimen DAP yang ditahan di bawah ISA.

Penghargaan

Darjah kebesaran
Senarai darjah kebesaran yang diterima

 
  Seri Setia Mahkota (SSM) - Tun 
  Panglima Mangku Negara (PMN) - Tan Sri 
  Johan Mangku Negara (JMN)

 
  Dato’ Sri Paduka Mahkota Johor (SPMJ) - Dato'  
  Dato' Sri Setia Sultan Ismail Johor (SSIJ) - Dato' 
  Pingat Ibrahim Sultan (PIS) 
  Bintang Sultan Ismail (BSI) 

 
  Darjah Sri Indera Mahkota Pahang (SIMP) - Dato', kini Dato' Indera 

 
  Dato' Paduka Mahkota Perlis (DPMP) - Dato'

Legasi
Sebuah sekolah di Johor Bharu  telah dinamakan Sekolah Menengah Kebangsaan Tun Syed Nasir Ismail. Taj Sekolah Agama Tun Syed Nasir dibina di Tanjung Agas, Tangkak. Biasiswa Tun Syed Nasir diperkenalkan oleh Dewan Bahasa dan Pustaka sejak 1992 untuk pelajar yang layak. Politeknik Tun Syed Nasir telah dibina di Hab Pendidikan Tinggi Pagoh sebagai mengenang jasa beliau sebagai Ahli Parlimen Pagoh.

Meninggal dunia
Beliau meninggal dunia pada 1982. Makam beliau terletak di Makam Pahlawan, bersebelahan Masjid Negara, Kuala Lumpur.

Pautan luar 
 Pendidikan Cina di Malaysia: Sejarah, Politik dan Gerakan Perjuangan ...By Yao Sua Tan
 SEJARAH awal penubuhan Kolej Tun Syed Nasir (KTSN)

Bacaan lanjut
 Tun Syed Nasir: Mengimbau jasa, menjujung citra; Noriah Mohamed dan Ghazali Basri; Yayasan Warisan Johor; ISBN: 978-983-2440-23-9

Rujukan 

 Kelahiran 1921
 Kematian 1982
Anggota Pertubuhan Kebangsaan Melayu Bersatu
Kematian akibat serangan jantung
Yang di-Pertua Dewan Rakyat
Ahli Dewan Rakyat, Parlimen Malaysia ke-3
Penerima Darjah Dato’ Sri Paduka Mahkota Johor
Penerima Seri Setia Mahkota
Penerima Panglima Mangku Negara
Orang Malaysia berketurunan Yaman
Penerima Darjah Dato’ Sri Setia Sultan Ismail Johor